GRAFIKA: Só raak DStv in April duurder | Netwerk24
Deur Petrus Malherbe 17 Februarie 2020 11:01
DStv Premium se prys styg met R10 (oftewel 1,24%) tot R819 per maand, uitgesluit toegangsgeld vir PVR-gebruikers, wat self R5 of 5,3% duurder word.
Die prys van DStv Compact Plus styg eweneens met R10 (1,93%) tot R529 per maand, uitgesluit toegangsgelde.
Die prys van DStv Compact bly onveranderd op R399 per maand.
Die prys van DStv Family styg met R14 oftewel 5,3% tot R279 per maand, die hoogste styging uit al die pakkette. DStv Family is nou al 12% duurder as in 2018, toe dit R249 per maand gekos het. Die prys daarvan het verlede jaar ook met 6,6% gestyg, toe ook die grootste styging onder al die verskillende pakkette.
Die prys van DStv Access styg met R5 oftewel 4,8% tot R110 per maand.
DStv Easy View bly onveranderd op R29 per maand.
“Ons wil aanhou om DStv so toeganklik en bekostigbaar vir soveel Suid-Afrikaners as moontlik te maak,” sê Mark Rayner, uitvoerende hoof van MultiChoice in Suid-Afrika.
Die toegangsgeld vir PVR-dekodeerders neem met R5 tot R100 per maand toe.
MultiChoice het volgens sy jongste beskikbare syfers 18,9 miljoen DStv-intekenare, waarvan 8,2 miljoen in Suid-Afrika is.
Meer oor: Dstv | Multichoice | Tegnologie | Betaaltelevisie